Ayí̵ rɨpɨ rarɨŋɨnɨ . Ámáyí̵ seyí̵né nɨgwí̵pɨ wianɨro yarɨŋagí̵a sɨŋwí̵ nɨseanɨróná rɨpɨ seaiaiwipí̵rí̵árɨnɨ , “ Nene sɨŋwí̵ anɨŋwaé dánɨ ámá ayí̵ xwɨyí̵á woákí̵kí̵ inarɨgí̵ápɨ — Apɨ yayí̵ neainarɨŋí̵ Kiraiso rɨŋí̵pɨrɨnɨ . Apɨ arí̵á yí̵mɨgí̵ nero xɨxenɨ rí̵a xí̵darɨŋoɨ ? ” nɨseaiaiwiro nánɨ Gorɨxomɨ seáyɨ e umí̵eyoapí̵rí̵árɨnɨ . Rɨpɨ enɨ seaiaiwipí̵rí̵árɨnɨ , “ Nene tí̵nɨ wínɨyo tí̵nɨ arɨrá neaianɨro nánɨ mɨnɨ neaiapaxí̵ imónɨŋí̵pɨ nɨmúroro xwénɨ rí̵a neaiaparɨŋoɨ ? ” nɨseaiaiwiro nánɨ enɨ Gorɨxomɨ seáyɨ e umí̵eyoapí̵rí̵árɨnɨ .
